ET Euroopa Liidu Teataja C 321/4

Avaliku teenindamise kohustuste kehtestamine Saksamaa riigisisestel regulaarlendudel vastavalt nõukogu määrusele (EMÜ) nr 2408/92.

(2004/C 321/04)

(EMPs kohaldatav tekst)

1. Saksamaa Liitvabariigi valitsus on otsustanud järgmiselt muuta Hofi ja Maini-äärse Frankfurdi vaheliste regulaarlendude suhtes kohaldatavaid avaliku teenindamise kohustusi, mis on kehtestatud vastavalt nõukogu 23. juuli 1992. aasta määruse (EMÜ) nr 2408/92 (ühenduse lennuettevõtjate juurdepääsu kohta ühendusesisestele lennuliinidele) artikli 4 lõike 1 punktile a, ning mis on viimati avaldatud Euroopa Ühenduste Teatajas C 113, 18.4.2001, lk 10.

2. Avaliku teenindamise kohustused on järgmised:

2.1 Marsruutimine

Regulaarlennud liinil Hof–Maini-äärne Frankfurt.

2.1 Miinimumsagedus

Vähemalt kolm edasi-tagasi lendu iga päev esmaspäevast reedeni ümberistumisvõimalusega Maini-äärsest Frankfurdist lähtuvatele lendudele. See nõue kehtib aastaringselt, jõulude ja uusaasta vahel on lubatud lendude sagedust vähendada.

2.3 Kohtade arv:

Vähemalt 540 reisijakohta nädalas (36 reisijakohta ühe lennu kohta x 3 lendu päevas x 5 päeval nädalas) liinil Hof–Maini-äärne Frankfurt. Need nõuded kehtivad aastaringselt.

2.4 Lennuajad

Lennud peavad toimuma vahemaandumisteta ajavahemikus kell 06.00 (Hofist) kuni 22.30 (Hofis).

Maini-äärses Frankfurdis on ette nähtud järgmised teenindusajad (2004. aasta veebruari lennusõiduplaani ajad, saabumine ja väljumine):

— Saabumine Frankfurti 07.00 (reede), 07.10 (esmaspäev – neljapäev), 11.05 (esmaspäev – reede), 19.50 (esmaspäev – reede)

— Väljalend Frankfurdist 07.45 (kolmapäev – reede), 08.15 (teisipäev), 08.25 (esmaspäev), 17.20 (esmaspäev – reede), 20.35 (teisipäev, reede), 20.55 (esmaspäev, kolmapäev), 21.00 (neljapäev)

2.5 Õhusõiduk:

Lendudeks tuleb kasutada hermeetilisi õhusõidukeid, mis on ette nähtud vähemalt 36 reisija jaoks.

Lennuettevõtjate tähelepanu juhitakse Hofi lennuvälja tehnilistele ja ekspluatatsioonilistele tingimustele (vt Saksa Liitvabariigi lennunduse käsiraamat: Luftfahrthandbuch für die Bundesrepublik Deutschland).

2.6 Hinnad:

Ühesuunalise lennu kõrgeim baashind liinil Hof–Maini-äärne Frankfurt ei tohi ületada liini Nürnberg–Maini-äärne Frankfurt ühesuunalise lennu kõrgeimat baashinda rohkem kui 5 %. Jaanuaris 2004 oli ühesuunalise lennu kõrgeim baashind (sealhulgas käibemaks, kuid lennujaamatasud välja arvatud) liinil Nürnberg–Maini-äärne Frankfurt 196 eurot.

Tuleb tagada IATA eeskirjadele vastavad liinidevahelised kokkulepped ümberistumisega lendude hindade kohta.

2.7 Kohtade müük:

Lennukipiletite müügil tuleb kasutada vähemalt üht arvutipõhist müügisüsteemi.

2.8 Teenindamise järjepidevus

Otseselt lennuettevõtjast tulenevatel põhjustel tühistatud lendude arv ei tohi ületada 2 % aastaks kavandatud lendude koguarvust.

3. Pakkumismenetlus

Lennuettevõtjate tähelepanu juhitakse sellele, et regulaarlendude hanke suhtes korraldatakse pakkumismenetlus, mille võitjaga sõlmitakse leping alates 1.4.2005. Määruse (EMÜ) nr 2408/92 artikli 4 lõike 1 punkti d nõuetele vastav pakkumiskutse avaldatakse peatselt Euroopa Liidu Teatajas.

Täiendavat teavet annab:

Bayerisches Staatsministerium für Wirtschaft, Infrastruktur, Verkehr und Technologie D 80525 München telefon: 089/21 62 23 92 või 21 62 23 50 faks: 089/21 62 25 88

4. Käesolevad avaliku teenindamise kohustused asendavad komisjoni teatises sisalduvaid kohustusi, mis avaldati 18. aprillil 2001 Euroopa Ühenduste Teatajas C 113/10.